open-index/open-wikipedia-markdown huggingface dataset:
Cili

**Cili** (hurup Arab Gundul: چيلى; Spanyol: *Antigua and Barbuda*) atawa resminya **Kiblik Cili** (hurup Arab Gundul: کبليک چيلى; Spanyol: *República de Chile*) entu negara nyang letaknya di di Amrik Kidul. Ni negara punya hopstad Santiago. Ni negara jenggarnya 756.096,3
km2 (291.930,4 mi2). Di sono, ada barang 18.549.457 orang nyang tinggal di mari. Adapun dia punya basa resminya entu basa Spanyol.

## Ruju'an
Cilodong, Dèpok

**Cilodong** entu atu kecamatan di Dèpok Kota, Propinsi Jawa Kulon, Indonésiè. Ni kecamatan punyè jenggar barang 16,19 km² amè ngelè pengendek 168.178 orang pas tahon 2020.

## Wilayè bestir
Kecamatan Cilodong kebikin deri 5 kerurahan, ya'ento:

# Cilodong, Cilodong kode posnyè 16414
# Jatimulya, Cilodong kode posnyè 16413
# Kalibaru, Cilodong kode posnyè 16414
# Kalimulya, Cilodong kode posnyè 16413
# Sukamaju, Cilodong kode posnyè 16415

## Ruju'an
Cimanggis, Dèpok

**Cimanggis**; Indonésia: *Cimanggis* entu atu kecamatan di wilayè Dèpok, Propinsi Jawa Kulon, Indonésiè. Ni kecamatan Cimanggis punyè jenggar barang 53,54 km² amè ngelè pengendek 252.014 orang pas tahon 2020.

**Wilayè bestir**
Kecamatan Cimanggis kebikin deri 6 kerurahan, ya'ento:

# Curug, Cimanggis kode posnyè 16453
# Harjamukti, Cimanggis kode posnyè 16454
# Cisalak Pasar, Cimanggis kode posnyè 16452
# Mekarsari, Cimanggis kode posnyè 16452
# Tugu, Cimanggis kode posnyè 16451
# Pasir Gunung Selatan, Cimanggis kode posnyè 16451
Cipayung, Dèpok

**Cipayung**; Indonésia: *Cipayung* entu atu kecamatan di wilayè Dèpok, Propinsi Jawa Kulon, Indonésiè. Ni kecamatan Cipayung punyè jenggar barang 1.090,454 km² amè ngelè pengendek 171.587 orang pas tahon 2020.

**Wilayè bestir**

Kecamatan Cipayung kebikin deri 5 kerurahan, ya'ento:

# Cipayung, Cipayung kode posnyè 16437
# Cipayung Jaya, Cipayung kode posnyè 16437
# Ratu Jaya, Cipayung kode posnyè 16439
# Bojong Pondok Terong, Cipayung kode posnyè 16436
# Pondok Jaya, Cipayung kode posnyè 16438
Ciputat, Tanggerang Kidul

**Ciputat** (hurup Arab Gundul:  ); Indonésia: *Ciputat*) entuh hatu kecamatan di wilayah Tanggerang Kidul, Propinsi Banten, Indonésia. Ni kecamatan Ciputat punya jembar barang [luas] km² ama gableg penjogrog [jumblah] orang pas taon [tahon], nyang mana lanangnyah ada [jumblah lanang] orang ama wadonnyah [jumblah wadon] orang.

## Wilayah bestir
Kecamatan Ciputat kebikin deri 7 kerurahan, nya'entuh:

# Kelurahan, Kecamtan kode posnyah 10210
# Kelurahan, Kecamatan, kode posnyah 11111

## Ruju’an
Cocor bèbèk

**Cocor bèbèk** (basa Latin: *Kalanchoe pinnata*; urup Arab Gundul: چوچر بيبق) atawa **sosor bèbèk** (hurup Arab Gundul: سوسر بيبيق) entu pu'unan bakal hias-hiasan nyang asalnya deri macem *Kalanchoe*. Enni pu'unan bekèn lantaran torikohnya pas lagi kembang biak lèwat tunas daon. 

Cocor bèbèk bekèn dipaké jadi pu'unan hias-hiasan di rumah, cuman banyak juga yang numbuh liar dil kebon-kebon èn pinggiran parit nyang tanahnya banyak batunya.

## Ruju'an
Boys Planet

***Boys Planet*** (urup Arab Gundul: بويس فلانية) entu atu acara penyarian paguyuban gending tipi nyang asalnya deri Koréa Kidul taon 2023 nyang jadi *sequel* kedua deri acara penyarian paguyuban gending *Girls Planet 999* sebagé pèrsi lanangnya. Enni acara diadain ama Mnet. Enni acara diumrup tanggal 11 Désèmber 2021. Mnet buka aplikasi bakal pengintil nyang mao daptarin diri mulain tanggal 11 Désèmber 2021 ampé 11 Pèbuari 2022. Enni acara juga ada bakal ditongton di Viu di daèrah-daèrah nyang udah ditentuin.

## Ruju'an
Comot moster (statistik)

**Comot moster** (hurup Arab Gundul: چومت موستر; Inggris: *sampling*) ièlah bagèan deri manhad statistik nyang ada ubungannya ama tata cara nyang telepek rapih dalem penyomotan sebagèan anggota deri kabèhan bakal hajat ancer-anceran.

Kalu itu nyomot moster joto dilakoninnya, mutelaah statistik deri atu moster kena dipaké bakal nyabet rata antéro kabèhan. Manhad comot moster banyak maké téori kementakan èn téori statistik.

Cara-cara nyomot moster nglingkup ni trap-trap rèntètan sebagé berikut.

* Ngasi watesan kabèhan nyang mao dipantengin;
* Mastiin ram moster, nya'entu omplokan semua butir atawa peristiwa nyang barangkali;
* Nyabitin manhad comot moster nyang pas;
* Nglakonin penyomotan moster (pengumpulan data);
* Nglakonin perèksa ulang prosès comot moster.

## Ruju'an
Congak

**Congak** (hurup Arab Gundul: چوڠق) entu atu kemenjèsan bakal ngrèken ètung-ètungan (*aritmetika*) kaya' tambah-tambahan, kurang-kurangan, kali-kalian, ama pasi-pasian nyang lekas sonder paké kalkulator hata bakal angka-angka nyang gedé.

## Ruju'an
Contang

**Contang** (hurup Arab Gundul: چونتڠ) atawa **emug** (hurup Arab Gundul: اموݢ) entu wewadahan bakal nginum. Ada pegangannya di samping atu biji. Biasanya, contang dikeja deri keramik atawa waja. Contang bisa dipaké bakal nginum sahi atawa gahwa.

## Ruju'an
Contrèng

**Contrèng** (hurup Arab Gundul: چونتريڠ) entu tenger (✓, ✔, èns.) nyang galibnya dipaké bakal ngasi unjuk engehan "iya, ho'oh" (e.g. "ya; ni udah kaci", "ho'oh; bener jawabannya", "ya; ni udah klop", atawa "ya; ni [barang atawa pilihan] masup"). Tenger x kotan-kotan juga' dipaké bakal ni maksud (nyang kentara mah di kertas suara, tuladnya di Kerajaan Rempug), cuman umumnya kalu x artinya "kaga'", salah, atawa boncos. Atu pemakéan tenger contrèng nyang paling kolot bakal jadi tenger kelarnya atu hal entu di témpo papan lè' Babil "kapan penjorogan kecil kotan-kotan dibikin paké gerip, biasanya ditaroh di belah kèbotnya nama kuli, nyang roman-romannya bakal ngasi unjuk bagèan nyang didaptar udah dijebrolin."

## Ruju'an
Crowokan

**Crowokan** (hurup Arab Gundul: چرووقن) entu tempat bantroknya dua atawa lebi jalan aèr. Biasanya artinya tempat bantroknya atu kali nyang kecilan ama kali nyang gedéan.

## Ruju'an
Cucut

**Cucut** (hurup Arab Gundul: چوچوت; wangsa-gedé: *Selachimorpha*) atawa **hiu** (hurup Arab Gundul: هيو) entu seomplokan ikan dalem rangka tulang rawan nyang jengkep èn awak nyang beteteng. Dia ambekannya paké lima entuk tuju angsang (begantung ama macemnya). Lempengannya angsang ada di samping, atawa rada ke belakang palanya.

## Ruju'an
Cukin

**Cukin** (hurup Arab Gundul: چوکين) atawa **sodèr** (hurup Arab Gundul: صدر) entu lawon sepotong nyang dipaké di atawa deket pala atawa diuntel di lèèr bakal anget, bersi, hodeng, atawa agama. Cukin lèèr biasanya dianam atawa dirènda, kalu kudungan biasanya ditenun.

## Ruju'an
Cukong

Dalem dunia keduitan, **cukong** (hurup Arab Gundul: چوکوڠ) entu orang atawa lembaga, baè' setempat atawa bukansetempat, nyang nglakonin penarohan punci. baè' dalem lat pèndèk atawa lat panjang biar dapet untung.

Kadang "cukong" juga' bisa dipaké bakal orang nyang ngebeli banda tanah, mata uang, dagangan, produk turunan, saham matskepé, atawa laèn asèt nyang maksudnya bakal dapet untung èn bukan pegawéannya, serènta cuman dalem lat pèndèk doang. Ringkesnya, cukong entu orang nyang nglakonin penarohan punci. Penarohan punci entu ngebeli barang nyang bukan kepaké langsung, mar kena dipaké kapan-kapan entinya bakal ndapetin kaya.

## Ruju'an
Cungking

**Cungking** atawa **Tiongkèng** (hurup Tionghoa ringkes: 重庆, hurup Tionghoa terdisionil: 重慶; Mandarin: *Chóngqìng*; Hokkièn: *Tiông-khèng*; Kanton: *Cung4 Hing3*; hurup Arab Gundul: ) entu atu haminté nyang ada di sintrem Tiongkok. Cungking entu haminté nyang paling setumbrah orangnya lantaran dipukimin ama 31.442.300 orang di taon 2005.

## Ruju'an
Cupang

**Cupang** (hurup Arab Gundul: چوفڠ; Latin: *Betta sp.*) nya'entu ikan tawar nyang ngejogrog deri daèrah Asia Kidul-wètan, keitung Muang-Tay, Malésia, Bruné Darusalam, Singapur, Piètnam, èn Indonésia. Enni ikan ada punya wujud èn sipat nyang béda èn ngara ke ngendog kalo ngejaga-jagain dia punya daèrah. Bakal tukang demen cupang, enni ikan sokanan dibagi jadi tiga kelompok, nya'entu: cupang rias, cupang adu, èn cupang atar. Di Indonésia ada cupang tempatan, atunya entu *Betta channoides* nyang ketemu di Pampang, Kalimantan Wètan. 

## Ruju'an
Curug

**Curug** (hurup Arab Gunudul: چوروݢ) atawa **grojogan** (hurup Arab Gunudul: ݢروجوݢن) entu pembentukan bumi deri rojogan aèr nyang mili liwat atu pembentukan bebatuan nyang ngranapin penggerowakan (*erosi*) ama jatoh ke bawa deri tana tinggi. Curug bisa baé anu bolé bikin nyang biasanya ada di taman-taman. Berapa curug kebentuk di utekan gunung-gunung di mana sokanan sering penggeraokan.

## Ruju'an
Cèki

**Cèki** (hurup Arab Gundul: چىکى atawa چىخى; Cèk: *Česko*; Welanda: *Tsjechië*) atawa **Cèko** (hurup Arab Gundul: چيکو) atawa **Kiblik** **Cèk** (hurup Arab Gundul: کبليک چىک atawa کبليک چىخ; Cèk: *Česká republika*) entu negara nyang ada di jantungnya Èropa. Dia punya ibu negeri ama kota nyang paling gedé nama Prah. Adapun Cèki punya mata duit namanya – kerun Cèk. Penjogrog ni negara ada barang 10,5 jutaan orang.

Ni negara punya basa resmi entu basa Cèk, sebraya ama laèn-laèn basa Slawen kaya' basa Slowak èn Pol.

Cèki ora gableg pisan laot dah tu. Dia punya tetangga antara laèn: Dètslan, Ostenrèk, Slowaki, èn Polen.

## Ruju'an
Cèngkaw

**Cèngkaw** (hurup Arab Gundul: چڠکو) atawa **makelar** (hurup Arab Gundul: مکلر) entu orang atawa perusahaan nyang ngatur transaksi antara si pembeli ama penglègonya. Cèngkaw bisa dapet kumisi kalo pada akur mepakat. Cèngkaw nyang juga' jadi penjual atawa penglègonya bakal jadi pihak utama dalem mepakatnya. Itu rol laèn ama agèn—orang nyang belakon atas nama pihak utama dalem mepakat.

## Ruju'an
Condèt

**Condet** (hurup Arab Gundul: چونديت) entu atu daèrah nyang letaknya di bilangan Kecamatan Kramat Jati, Jakarta Wètan. Mulain beberapa taon belakangan, ni wilayah Condèt kebelèk jadi dua kerurahan, nya'entu Batuampar èn Balékambang.

## Sejarah
Nama "Condèt" asalnya deri nama anak kali Ciliwung, yaitu *Ci Ondèt*. *Ondèt*, atawa *Ondèh*, atawa *Ondèh–ondèh*, ya'entu atu nama pu'un nyang name ilmiahnya *Antidesma diandrum Sprg*. Ni pu'un buahnya kena dimakan.

Data ketulis pertama nyang nyebut-nyebut nama "Condèt" entu catetan saparnya Abraham van Riebeeck, pas dia masing jadi Dirèktur Jèndral Kumpeni di Betawi (sebelon dia jadi Gubernur Jèndral). Di ntu catetan per tanggal 24 Sèptèmber tahon 1709, van Riebeck ama dia punya rombongan jalan ngelèwatin anak kali Ci Ondèt “*Over mijin lant Paroeng Combale, Ratudjaja, Depok, Sringsing naar het hooft van de spruijt Tsji Ondet...,*” (De Haan 1911: 320).

Keterangan kedua ada di dalem Pangèran Purbaya punya wasiat dari Banten nyang dibikin sebelom berangkat ke pembuangan di Nagapatman. Ntu wasiat disahin ama notaris Reguleth betanggal 25 April tahon 1716. Dalem entu surat wasiat, ketulis antara laèn kalo Pangèran Purbaya ngehibahin beberapa rumah ama kebo di Condèt ke anak-bininya nyang ditinggalin. (De Haan, 1920:250).

Keterangan ketiga ièlah Résolusi Pimpinan Kumpeni di Betawi betanggal 8 Juni tahon 1753, nya'entu beslit pasal penjualan tanah di Condèt seluas 816 *morgen* (52.530 ha) searga 800 ringgit ke Frederik Willem Freijer. Terus, kawasan Condèt juga' dijadiin bagèan deri tana partikelir *Tandjoeng Oost* atawa Groeneveld (De Haan 1910:51).

Jaman dulu mah, Condèt mashur ama kebon duku ama salaknya. Cuman seiring mangkin banyaknya warga, tu kebon-kebon pada ditebangin bakal jadi ruma-ruma penduduk.

Di jaman Gubernur Ali Sadikin, Condèt juga perna dijadiin kawasan cagar budaya masarakat Betawi. Cuman, ni kaga' dilanjutin lantaran mangkin banyaknya nyang dateng di mari. Selaèn entu, proporsi masarakat Betawi di ni kawasan juga' mangkin ngurang.

## Ruju'an
Dadi

**Dadi** (hurup Arab Gundul: داد; Inggris: *curd*) ièlah produk susu-susuan nyang dikeja tibang *ngedadiin* susu paké pendadi atawa ragi biar misah, èn nyomot bagèan caèrnya (nyang namanya taèr). Susu nyang diantepin asem alamiahnya bakal misah sendèwèk jadi dadi ama taèr. Dadi kanggo ngeja kéju. Dadi ama kéju kena dimakan barengan jadi makanan.

## Ruju'an
Daging ayam

**Daging ayam** (hurup Arab Gundul: داݢيڠ ايم) ya'entu daging paling populèr di antéro dunia, karena ngambil dari ayamnya. Ni daging kena diolah jadi macem-macem makanan, kaya': saté, bubur, ciken, èns. Dua warung kenamaan deri Amrik Serèkat nyang di Indonésia pada daganging boléan ayam ya Kaèpci ama Mèkdi.

## Ruju'an
Dagu

**Dagu** (hurup Arab Gundul: داݢو) atawa **janggu**' (hurup Arab Gundul: جڠݢؤ) atawa **janggot** (hurup Arab Gundul: جڠݢوة) atawa **gado** (hurup Arab Gundul: ݢادو) entu bagèan paling bawah muka di bagèan awak manusia. Dagu kebentuk deri bagèan tulang rahang. Berapa orang kadang gableg belèkan dagu nyang jadi atu ciri turunan utama. Dagu belèk paling banyak di ras Kaukasi kaya' di orang-orang Peringgi, Wètan Tenga, èn Asia Kidul.

## Ruju'an
Gawé dahèlan

**Gawé dahèlan** (hurup Arab Gundul: ) entu pegawéan nyang dilakonin kapan kuli atawa penggawé digawéin ama dibayar cuman arian doangan, sonder paké dikeles-kelesin bakalan ada gawé entarnya. Ni atu jenis deri gawéan akad (*contingent work*).

## Ruju'an
Dalang pèlem

**Dalang pèlem** (hurup Arab Gundul: دالڠ فيلم) atawa **tukang ngarahin pèlem** (hurup Arab Gundul: توکڠ ڠارهين فيلم) ièlah orang nyang tugasnya ngarahin pèlem pegimana naskahnya punya kata. Nah, kalu kata 'pembikin pèlem', ni setilah juga' bisa dah maran ke juragan pèlemnya (*produser*). Naskah pèlem dipaké bakal jadi patokan bakal ngatur unsur-unsur seni ama drama. Di entu wayah juga', dalang pèlem nemenin petugas atawa penggawé peralatan èn tukang lakon bakal nutugin wawasan pengarahannya. Dalang pèlem juga' gunanya bakal naturin penggawé peralatan ama tukang lakon pèlem dalem ngumbarin dia pada punya kegapakejaan (*kreativitas*) nyang dia pada gableg.

## Ruju'an
Dam

**Dam** (urup Arab Gundul: دام) entu wangunan nyang diwangun bakal ngedamin aèr jadi dano atawa tempat plesiran. Sokanan dam gè' dipaké bakal ngalirin aèr ke atu *Pembangkit Listrik Tenaga Air*. Banyak dam gè' ada punya bagéan nyang diseloroh pintu aèr bakal muangin aèr nyang ora dipaké dengen betahap atawa lelanjutan.

## Ruju'an
Dada

**Dada** (hurup Arab Gundul: دادا) atawa **tètè**' (hurup Arab Gundul: تيتئ) entu bagèan awak nyang adanya di antara pala ama bero'.

Di héwan nètè' punya awak, dada entu bagèan nyang keomplok deri tulang dada, ruas tulang geger, èn tulang rusuk. Dada ngampar deri lèèr ampé keleng dada, èn kaga' masup sepir atas. Jantung èn paru-paru ada di dalem rongga dada, serènta juga' banyak pembulu dara. Orhan dalem dialingin ama kerangkèng tulang rusuk èn tulang dada.

## Ruju'an
Dampa

**Dampa** (hurup Arab Gundul: دمفا; Indonésia: *herpes*) nyang pires dampa ringkes (HSV) ièlah atu jenis penyakit nyang ngenain bacot, kulit, ama alat kelamin. Ni penyakit ngeja kulit keselomot ama sakit di sepir di sekitaran nyang ketepaan.

Ni penyakit juga' bisa ditepain liwat jima'. Dampa atawa HSV2 bisa ngerihu kalo kedalon-dalon kaga' diobatin.

## Ruju'an
Dampal kaki

**Dampal kaki** (hurup Arab Gundul: دمفل کاکى) atawa **dampal sikil** (hurup Arab Gundul: دمفل سيکيل) entu kaki orang punya bagian bawah. Secara petilan awak, dampal kaki digero' sebagé *aspek plantar*. Muka nyang medu di héwan ujung kukuan (*ungulata*) ya kuku.

## Ruju'an
Damsik

**Damsik** atawa **Demesik** (hurup Arab Gundul: دمشق; Arab: دِمَشق *Dimašq*) ièlah hopstadnya Suriah, èn hopstad nyang paling gaèk di dunia èn, bakal berapa orang, jadi kota paling suci nomer empat di agama Selam. Kalu di basa saban sarian, ni kota juga' bekèn digero **Sam** (hurup Arab Gundul: شام; Arab: الشَّام *al-Syām*) èn dalem orang pujangga punya basa digeronya "Kota Melati" (مَدِيْنَةُ الْيَاسْمِينِ *Madīnat al-Yāsmīn*). Damsik entu jadi sintrem budaya nyang gedé di Daèrah Sam èn Dunia Arab.

## Ruju'an
Daptar Sultan Bruné

**Sultan Bruné** (hurup Arab Gundul: سلطان برونى; Melayu: *Sultan Brunei*) entu hop negara Bruné entakannya ènggal deri Britani Gedé taon 1984. Ampé wayah gini, baru cuman ada 1 sultan nyang naèk tahta, nya'entu Sultan Hassanal Bolkiah, bagèn kelembagaan kerajaannya mah udah ada semprakan ke-14. 

## Ruju'an
Daptar Berehmister Betawi

**Berehmister Betawi** (hurup Arab Gundul: برهميستر بتاوى atawa برخميستر بتاوى; Welanda: *Burgemeester van Batavia*) entu atu hop guwernemèn nyang mimpin Stad Betawi di jaman Hindia Nèderlan. Ni jabatan biasanya dipegang ama pejabat Welanda, orang kita kè', atawa orang asing kè'. Dalem penjalanan guwernemèn kota, berehmister Betawi ditemenin ama dia punya wakil.

## Ruju'an
Cinéré, Dèpok

**Cinéré** (Indonésia: *Cinere*) entuh hatu kecamatan di wilayah Kota Depok, Jawa Kulon. Ni kecamatan punya jembar barang 10,55 km² ama gableg penjogrog 84,206 orang pas taon 2023, nyang mana lanangnyah ada 41,856 orang ama wadonnyah 42,350 orang. Sebelum jadi kecamatan yang berdiri sendiri, wilayah Cinere dulu masuk bagian dari Kecamatan Limo. Kecamatan Cinere sering dikira bagian dari Jakarta lantaran lokasinya nyang strategis, berbatasan langsung ama salah satu kota terbesar di Indonesia ni.

## Wilayah bestir

Kecamatan Cinéré kebikin deri 4 kerurahan, nya'entuh:

# Kelurahan Cinéré, Kecamatan kode posnyah 16514
# Kelurahan Gandul, Kecamatan, kode posnyah 16512
# Kelurahan Pangkalan Jati, kode posnyah 16513
# Kelurahan Pangkalan Jati Batu, kode posnyah 16513

## Ruju'an
Dara ganting

**Dara ganting** (hurup Arab Gundul: دارا ݢنتيڠ; Inggris: *thrombus*) gunanya kanggo bakal mandekin pendarahan. Dara ganting ngeja tu dara tetep ada di jeronya pembulu dara, èn dara ganting mandekin pendarahannya.

Dara ganting entu bikinan mariannya deri penggantingan dara. Ada juga' lèmpèng dara ama sèl dara mèra. Barengan ama jat jarotan (*fibrin*), tu pada ngeja sumpelan èn mandekin pendarahan.

## Ruju'an
Darmapada

**Darmapada** (urup Arab Gundul: دارمفاد) entu atu kitab suci agama Buda deri bagéan Kuddaka Nikaya nyang jadi atu bagéan deri Sutta Pitaka. Di dalem Darmapada ada 26 bab atawa 423 bait.

## Ruju'an
Dayung (alat)

**Dayung** (hurup Arab Gundul: دايوڠ) ièlah alat genggem nyang ada garannya panjang ama ujungnya nyang cèblèk ama ngejenggar nama **gèbèng** nyang kanggo jadi dongkèl nyang ngasi gaya di gèbèngnya. Ni setilah paling galib dipaké bakal nggerak-gerakin perau tenaga manusia dengen nulak aèr ngarah lawanan ama arah dayungnya.

## Ruju'an
Day6

**Day6** (urup Hangeul: 데이식스; tuker urup Latin Betawi: *Déisikse*; kot-kotan diserat jadi **DAY6**; urup Arab Gundul: ديئى سيکس) entu paguyuban tembang *rock* deri Koréa Kidul nyang diangon ama JYP Entertainment. Dia pada ngawalin nembang sempragan 7 Sèptèmber 2015 nyang ngelangsir album cilikan *The Day* nyang munggah neba ke trap nomer 2 dalem daptar World Album Chart atu minggu abis dilangsir. Enni paguyuban tembang ada punya empar orang anggota, nya'entu: Sòngjin, Yòng K, Wònphil, èn Dó'un. Day6 ngawalin gawé ada punya enem anggota, Junhyòk ninggalin paguyuban wayah 27 Pèbuari 2016 èn Jè ninggalin paguyuban wayah 31 Désèmber 2021. Sedaya anggota keitung dalem penyeratan, pengejaan, èn pemikinan tembang paguyuban.

Wayah taon 2017, dia pada langsirin dua tembang saban bulan sepanjang setaon pol bakal proyèkan *Every Day6.* Wayah buntutan proyèk, 25 tembang jangrah nyang bemacem ditambain dalem dia punya *diskografi*. Dia pada punya album pabrikan awalan, *Sunrise*, keitung deri tetembangan nyang udah dilangsirin wayah separo awalan proyèk *Every Day6*. Entu album ada di trap ke-14 dalem *Billboard The 25 Greatest K-Pop Albums of the 2010s: Staff List*, terus lagu "I Wait" ada di trap ke-81 dalem *Billboard The 100 Greatest K-Pop Songs of the 2010s: Staff List*.

## Ruju'an
Daèrah Istimèwa Yogyakarta

**Daèrah Istimèwa Yogyakarta** (disingket: **DIY**; hurup Arab Gundul: دائرة استميوا يوݢياکرتا; Jawa: ꦝꦌꦫꦃꦆꦱ꧀ꦠꦶꦩꦺꦮꦪꦺꦴꦒꦾꦏꦂꦠ *Dhaérah Istiméwa Ngayogyakarta*; hurup Pégon:ڎائَيراه إستيمَيوا ڠايَوڮياكارتا; Indonésia: *Daerah Istimewa Yogyakarta*) atawa bekèn disebut **Jogjakarta** (hurup Arab Gundul: جوݢجاکرتا) atawa **Jogja** (hurup Arab Gundul: جوݢجا) entu Daèrah Istimèwa nyang setrap ama propinsi di Indonésia, anu bolé ngleburin Negara Kesultanan Jogjakarta ama Negara Kadipatèn Paku Alaman. Daèrah Istimèwa Yogyakarta letaknya di bekidul Pulo Jawa, watesan ama Propinsi Jawa Tenga èn Laotan Hindi. Ni propinsi jembarnya 3.185,80 km2 nyang cuman ada atu kota ama empat kabupatèn, nyang kebelèk-belèk lagi jadi 78 *[[Kapanéwon èn kemantrèn|kapanéwon/kemantrèn]]*, 438 *kalurahan* (bèk). Dalem sènsus penduduk tahon 2010, ni propinsi pendudukah 3.452.390 orang dengen perbandingan 1.705.404 lanang èn 1.746.986 wadon, serènta kepadetannya 1.084 per km2.

## Ruju'an
Dedelengan

**Dedelengan** (hurup Arab Gundul: ددلڠن) atawa **tetempoan** (hurup Arab Gundul: تتمفوان) atawa orang pada bilangnya ***pidio*** entu tèhnolohi pengiriman sinyal lèstrik deri atu gambar gerak. Penerepan umum deri ni sinyal dedelengan entu tipi tapinya juga' kena dipaké di laèn-laèn aplikasi di rungkun tèhnik, ilmiah, produksi, èn keamanan.

## Istilah Betawi
Sebab kata *video* asalnya deri basa Latèn nyang artinya 'gua liat', mangka, bentuk pantesan polosan Betawinya entu, ya, *dedelengan* atawa *tetempoan*. Ni bentuk diambil deri kata kerja *deleng* atawa *tempo* nyang sembabad ama kata kerja Latèn *videō*. Tu kata kerja diulang awalannya èn ditambahin akiran *-an* nyang salah atu artinya 'atu hal nyang diapain', tuladnya: *seserahan* 'atu hal nyang diserahin'.

Adapun kalu dipaké jadi kata penyipat—tulad, *<u>video</u> games* (Ing.)*—*bentuk nyang dipaké cukup **delengan** atawa **tempoan** aja, tulad: *[[Gim delengan|gim delengan]]*.

## Ruju'an
Dedengeran

**Dedengeran** (hurup Arab Gundul: ددڠران) entu perwujudan bunyi, biasanya maké perobahan trap spaneng lèstrik bakal sinyal analog, atawa selèrètan angka binèr bakal sinyal digital. Sinyal dedengeran gableg prékuènsi di ranggehan kasarannya 20 entuk 20.000 Hz, nyang sembabad ama wates bawah ama wates atas orang punya pendengeran. Sinyal dedengeran kena langsung disintèsisin, atawa asalnya deri penuker ungkulan kaya' halo-halo, cangkrang mesin kenong-kenong, atawa pentol tip. Sombok ama sumpel kuping nuker balik sinyal dedengeran lèstrik jadi bunyi.

## Istilah Betawi
Sepegimana *[[Dedelengan|video]]*, *audio* pantesan polosan Betawinya ièlah *dedengeran*, sebab *audiō* dalem basa Latin artinya 'denger'. Mangka, atu hal nyang didenger digeronya *dedengeran*. Adapun kalu jadi penyipat—tulad, *audio frequency* (Ing.)—bentuknya jadi **dengeran** doang, tulad: *prékuènsi dengeran*.

## Ruju'an
Dengkul

Dalem petilan awak orang, **dengkul** (hurup Arab Gundul: دڠکول) atawa **dekung** (hurup Arab Gundul: دکوڠ) entu sendi nyang nyangcangin tulang paha ama tulang bencurang. Sebab di manusia dengkul nompo ampir kabèhan berat awak, dengkul rada gampil kena cidera ngerihu atawa nongtotnya radang sendi tulang.

Jadi sendi paling gedé di awak, dengkul geraknya kaya èngsèl nyang dengennya kita gableg duduk, nangkring, jalan, atawa mécléing.

## Ruju'an
Derip

**Derip** (hurup Arab Gundul: دريف) entu belèk-belèkannya kumidi, lakon, atawa drama laènnya. Saban derip entu omplokan adegan nyang ngeja bagèan penting dalem ceritra. Atu ceritra bakalan dipasi-pasi jadi atu ampé lima derip. Banyakan ceritra wayah gini mah ngelahnya tiga derip, nyang nepak ama mula-mula, tenga-tenga, ama pengabisannya tu ceritra. Saban derip dawanya barang 30 ampé 60 menit punya lama.

## Ruju'an
Didi

**Didi** (hurup Arab Gundul: ديد) atawa **sabut** (hurup Arab Gundul: سابوة) atawa **sepon** (hurup Arab Gundul: سفن) ièlah peranti kanggo nyuci ama ngebersiin. Didi dikeja deri bahan husus nyang pating kerancangan atawa bolong-bolong. Itu didi dipaké tibang dikosèkin ke mukaan nyang ngeres. Jaman sekarang mah, udah ada nyang namanya didi bikinan.

## Ruju'an
Didi laot

**Didi laot** (hurup Arab Gundul: ديد لاؤوت) entu anggota deri barung *Porifera*. Ni – atu héwan ringkes nyang sèlnya ngebadeg, cuman kaga' gableg bangus, sepir, jantung, atawa otak. Ni héwan manteng doang: kaga' bisa pating selawar-seliwir nganjar ke laèn tempat, kaga' kaya' kebanyakan héwan. Didi laot entu atu héwan nyang nongtot di atu tempat doang kaya' kebanyakan tumbuan. Walakin, didi laot entu berasil betul jadi héwan.

## Ruju'an
Daèrah tingkat II

**Daèrah Tingkat II** (pèndèk lèternya **Dati II**) ya'entu pembagèan wilayah bestir di Indonésia nyang di bawahnya Dati I.

## Ruju'an
Daèrah Lor-kulon (Kanada)

**Daèrah Lor-kulon** (basa Inggris: *Northwest Territories*; hurup Arab Gundul: دائرة لور كولون) entu daèrah nyang ada di Kanada belalor. Orang nyang jogrog di mari ada 44.541 orang di taon 2018. Enni daèrah ngejenggar ampé 1.171.918 km².

Hopstat deri Daèrah Lor-kulon entu Yèlonép. Yèlonép uda jadi hopstat sempragan 1967. Daèrah Lor-kulon ada punya banyak tempat-tempat kebumian kaya' Sètu Beruang Gedé, Kali Mèkènsi èn Kali Nahani, nyang jadi atu taman negeri èn tempat UNESCO.

Daèrah Lor-kulon masup ke Kanada di taon 1870. Pabrik The Hudson's Bay ngasiin tanahnya ke Kanada. Daèrah Lor-kulon ada punya orang atu di gedung bicara Kanada. Kebanyakan daèrah nyang dibogain ama Daèrah Lor-kulon dipasiin ama propinsi nyang laènnya, kaya' Kolumbia Brit, Albèrta, Ontario, èn Kébèk. Di taon 1999, Daèrah Lor-kulon punya belètan jadi Daèrah Nunawut.

## Ruju'an
Dodol Betawi

**Dodol Betawi** (hurup Arab Gundul: دودول بتاوى) entu makanan has anak Betawi Dodol Betawi warnanya item rada coklat. Pastinya, kudu ada di rumanya pas lagi lebaran atawa kalo ada hajatan. Di berapa tempat, ni dodol Betawi juga' digero **kué raja** (hurup Arab Gundul: کوى راج).

macem rasa nyeng digablegin ama dodol Betawi cuman ndikit ketimbang deri daèrah laèn. Rasa dodol Betawi cuma keitung keran puti, ketan item, ama durèn. Pengejaan dodol Betawi hèsè' bener. Ba'annya entu ketan, gula méra, gula pasir, ama santen nyeng kudu dimasak di atas dapur nyeng maké kayu selama lapan jem. Dodol Betawi lajim dikeja bakal makanan keriaan, Romadon, Lebaran, atawa Lebaran Haji. Utamanya pas mao Lebaran, dodol Betawi ludes pada kejual. Ngejanya hèsè' punya lantaran, cumang ndikit orang nyeng gableg ngeja dodol Betawi.

Cenggableg berapa daèrah di Jakarta ama kulilingnya nyeng masing ngeja dodol Betawi, uramanya di amprogan masarakat Betawi, kaya' di Condèt, Jakarta Wètan, Bogor, ama Bekasi. Selaèn warga Betawi, dodol Betawi, gè', dikeja ama orang-orang Tionghoa peranakan nyeng kesawaban budaya betawi.
## Cara ngeja

Dodol Betawi dibikin deri bahan-bahan santen, tepung beras ketan, ama gula. Ada juga nyang dikasi panili biar tambah sedep dah rasanya. Cara pembuatannya tinggal tu semua bahan tadi dicampur jadi atu di kuali gedé atawa kekèncèng atawa kèncèng . Masaknya mah tibang manasin api rada kecil bagèn matengnya rata' dah tu paké tungku kayo bakar atawa malahan cuman paké blarak. Adonan kudu diudek-udek terus, biar matengnya rata. 

Dalem pembikinan dodol Betawi, dibutuhin tenaga beberapa orang, meski cumen tetangga-tetangga aja. Ni kerna pengudekannya nyang pepes selama 7 jem. Mancan udah mao mateng, dodol bakalan mulain lèngkèt, tapi tetep kudu diudek terus, sebab kalo kaga' diudek entar rasanya kaga' sedep. Ada juga anter tetangga nyang pada patungan bakal bahan-bahannya. Entar kalo dodolnya jadi, tu dodol bakalan dibagi rata dah.

## Ruju'an
Dohah

**Dohah** (hurup Arab Gundul: دوحة; Arab: الدوحة *ad-Dawḥa* [adˈduħa] atawa *ad-Dūḥa*) ièlah hopstad ama nap roda keduitan utamanya Katar. Ada di pesisir Telok Parsi di blètannya ni negara, di blèlirnya Wakrah, èn di bekidulnya Hur, ni kota gableg penjogrog paling ngebadeg di entu negara. Dohah juga' jadi kota nyang sepud ngejebernya di Katar, dengen penjogrog 80% lebi deri kabèhan penjogrognya itu negara nyang pada ngejogrog di Dohah ama peminggirannya.

## Ruju'an
Doktor (pengobatan)

**Doktor** (hurup Arab Gundul: دقتور atawa دکتور) atawa **dukun** (hurup Arab Gundul: دوکون) atawa **tabib** (hurup Arab Gundul: طبيب) atawa **sinséh** (hurup Arab Gundul: سنسيه) ièlah orang nyang maké obat bakal ngobatin penyakit ama cidera bakal ngeja mendingan atawa ngeja warasan itu orang sakit punya kesèhatan.
Di banyak negara, gelar pengobatan dasar entu jadi sarat telek nyang kaga' wurungan misti ada bakal orang nyang mau ngobatin orang sakit atawa ngasi ara-ara bakal pengobatan nyang pas, keitung obat juga'. Doktor juga' gableg ngelakonin pembelèkan nyang paling ringkes.

## Ruju'an
Dolep Hitler

**Dolep Hitler** (hurup Arab Gundul: دولف هتلر; Dèt: *Adolf Hitler*) (20 April 1889 – 30 April 1945) entu pulitisi Dètslan nyang brojolnya di Ostenrèk èn jadi dedengkot Parté Natsi semprakan tahon 1933 ampé dia punya paèh tahon 1945. Dia ama dia punya gubernemèn Natsi bekèn jadi biang kèroknya Perang Dunia II èn Bahla Pemitesan nyang mites-mitesin orang ampé jutaan.

## Ruju'an
Dominika

**Dominika** (hurup Arab Gundul: دومينيکا; Inggris: *Dominica*) atawa **Pesema'muran Dominika** (hurup Arab Gundul: فسمعموران دومينيکا; Inggris: *Commonwealth of Dominica*) entu negara pulo nyang letaknya di Karaiben, di Amrik Lor. Ni negara punya hopstad Roso. Ni negara jenggarnya cuman 750 km2 (290 mi2) doang. Di sono, ada barang 72.412 orang doangan nyang tinggal di mari. Adapun dia punya basa resminya entu basa Inggris, cuman basa daèrahnya entu basa Peranakan Dominika.

## Ruju'an
Domplangan

**Domplangan** (hurup Arab Gundul: دومفلڠن) entu atu maènan paké papan panjang nyang rada sempit terus ada as di tenga-tenganya. Di maènan domplangan, kalu atu ujung papan naèk, nyang atu lagi turun.

Papan domplangan di taman maènan galibnya dirancang biar sembabad di tenga. Sunggal sorang pada nyèmplak di saban ujungnya, terusannya ganti-gantian njot-njotan deri tana. Domplangan biasanya gableg garan bakal pègangan pas lagi nyèmplak adep-adepan.

Domplangan kot-kotan kanggo bakal ngebantu prosès alat. Tuladnya, di warga Gabiotas di Kolombia, domplangan bocah dibungsel ama kompa aèr.

## Ruju'an
Đồng Hới

**Kota Đồng Hới** (hurup Arab Gundul: کوتا دوڠهوي) entu Propinsi Quảng Bình punya ibu negeri di Piètnam. 
 
Ni kota jenggarnya barang 154,55 km². Ni kota punya jumblah penjogrog secuplek 118.000 orang dalem tahon 2012 nyang kerangsekannya 697 orang/km² .

## Ruju'an
Dongkèl

**Dongkèl** (hurup Arab Gundul: دوڠکل) entu atu mesin ringkes. Dongkèl kena dipaké macem-macem. Misalnya, dongkèl bisa dipaké dengen ngukur benda atawa ngiat mana nyang rada anteban. Dongkèl ditompo paké tompoan (*fulcrum*) bakal ngedongkèl itu berat. Dongkèl entu atu deri enem mesin ringkes. Ada tiga macem dongkèl: kelas pertama, kelas kedua, ama kelas ketiga.

## Ruju'an
Doraémon

**Doraémon** (hurup Arab Gundul: دورايمون; hurup Nipong {Katagana èn Hiragana}ドラえもん; bacaan *Doraémon*) ya'entu nama atu komik èn kartun Nipong nyang bekèn nyang diserat ama Fujiko F. Fujio (hurup Kanji: 藤子・F・不二雄) sederi bulan Désèmber 1969. Doraémon ngisain tentang kehidupan bocah kelas 5 SD nyang males banget. Enni bocah namanya Nobi Nobita (hurup Nipong: 野比のび太) nyang disambangin ama atu robot kucing nyang namanya Doraémon deri abad ke-22. Doraémon nyambangin Nobita bakal nolongin dia punya anak-cucu-cicit bakal ngerasanin keberasilannya deripada kudu ngerasanin utang pulus nyang bakalan dateng lantaran kegoblokan entu Nobita.

## Ruju'an
Drèntin

**Drèntin** (hurup Arab Gundul: درنتين) atawa **kebon binatang** (hurup Arab Gundul: کبون بنتڠ) entu tempat di mana macem-macem macem héwan ditangker biar orang pada bisa ngiat ama nempo'in tu héwan pada.

Drèntin modèren mah kaga' cuman bakal hiburan orang doangan, walakin juga' bakal pendidikan, pemerdataan, penangkeran, èn penglestarian héwan. Banyak sintrem-sintrem héwan nyang ngejaga' héwan-héwan langka biar pada kaga' punah. Ni drèntin modèren juga' pèngènnya mah ngasi keidupan alamiah bakal héwan, biar pada sèhat ama normal tingkanya.

Banyak drèntin kaga' kaya' modèl modèren drèntin. Tu héwan-héwannya pada ditangker dalem kewontenan nyang kaga' baè'. Tu héwan pada dikurung di kandang kecil, jadinya gampang bosen èn sakit.

## Ruju'an
DreadOut

***DreadOut*** (hurup Arab gundul: دريد ئوت) ya'entu Indonésia punya gim sétan nyang dikembangin ama Digital Happiness bakal Windows, Mac OS X, èn Linux. Enni gim uda berasil kepilih ama *Steam Greenlight* èn ada bakal dibeli dalem ladènan Steam.

## Sistim permaènan
*DreadOut* entu gim sétan bakal betahan idup maké sistim gaib nyang maké latar Indonésia. Tokoh utamanya namanya Linda. Si Linda maké alat macem pesawat mutahir atawa kaméra dijital bakal sènggolan ama macem-macem sétan. Entu alat juga dipaké bakal bantuin si Linda nyudahin macem-macem teka-teki di atu kota nyang kaga' orangnya. Pas si Linda modar dalem enni gim, si Linda bakal bangun mendusin dalem tempat gelap sekali èn dikelilingin ama lilin nyang ada apinya. Terus, deri jauh keliatan bayangan putih. Entu bayangan putih bikin si Linda sadar deri "modar"-nya.

Enni gim maké pampangan kontrol sistim gaib èn orang pelakon. Pemaèn lakonin pengarahan dalem gim paké sudut deleng kaméra *belakang-bahu*, cuman bakal beganti ke sudut deleng orang pelakon saban kali pemaèn mutusin bakal paké kamèra dijital bakal motrèt atu mahluk atawa benda. Atu tontonan pradeleng nyang paling anyar tengerin pèrsi tablèt deri enni gim, di mana si Linda lagi ngontrol liwat sènggolan sentuh èn paké sudut deleng kamèra. Enni mirip kaya gim *Fatal Frame*.

## Plot gim
Ada seguyub bocah SMA nyasar deri pelesiran dia pada punya jalan-jalan. Terusannya, dia pada ketemu ama kota lama nyang uda kosong. Dia pada sigra sadar akan ihwal jahat nyang bakalan kejadian. Si Linda, enni gim punya tokoh protagonis, sadar kalo ada ihwal anèh èn angker bakal kejadian ama dia. Si Linda dapet èlmu gaib nyang bisa nyelametin dia èn bebaturannya deri hal-hal di luar nalar laènnya.

## Pengembangan
Rachmad Imron selaku pembikin Digital Happiness uda mulain gim DreadOut sederi 2010, mulain sebelon *studio game*-nya ada. Pas entu wayah, Imron udah ngeja animasi èn tontonan tiga dimènsi di maskepé dia punya sendèwèk, Iris Desain. Pengembangan gim DreadOut ngabisin waktu ampé dua taon èn pulus ampé 300-an juta bakal bayarin upah pegawé èn buruh kontrak ampé berasil langsir conto gimnya 1 April 2013.

Digital Happiness ngeja enni gim paké paguyuban nyang ada punya kira-kira 20 orang. Abis langsir conto gimnya, dia pada nyari kampanye crowdsourcing liwat Indiegogo. Dia pada punya kampanye mènta 25 rèbu dolar Amrik èn abis dengen 29 rèbuan dolar Amrik. Dia pada butuh crowdsourcing lantaran Indonésia punya industri gim entu kecit èn sebagéan laènnya bekutat ama gim masarakat èn kaga pating pulusnya. Pembikin Digital Happiness, Rachmad Imron bilang: "Kita-kita orang ada punya banyak orang nyang paling baè, cuman dia pada banyak mèrad ke luar negeri gara-gara di Indonésia kaga industrinya bakal ngeja gim, cumanan enni kita-kita orang punya harapan moga-moga enni semua bakal berobah."

## Ruju'an
Dublin

**Dublin** (hurup Arab Gundul: دبلين; Ir: *Baile Átha Cliath* [ˈbˠalʲə aːhə ˈclʲiə] atawa [ˌbʲlʲaː ˈclʲiə]; Inggris: *Dublin* /ˈdʌblɪn/) ièlah hopstad ama kota paling gedé di Irlan. Ada di lempengan telok di mulut Kali Lipi, ni kota adanya di Propinsi Lènster, watesan di bekidul ama Pegunungan Dublin, bagèan deri rèndèngan Gunung Wiklo. Tahon 2022 punya sènsus, gutekan haminté penjogrognya ada 592.713 orang, sementara Dublin Kota ama peminggirannya gableg penjogrog secuplek 1.263.219, èn Kengabèhian Dublin gableg penduduk barang 1.458.154 orang.

## Ruju'an
Kota Dèpok

**Dèpok** (huruf Arab gundul: ) entu atu kota di Propinsi Jawa Kulon. Ni kota watesan ama Bogor Kabupatèn di bekidul, bekulon ama belètan, serènta Jakarta, Tanggerang Kidul, ama Bekasi Kota di blèlir. Dèpok entu atu kota di wilayah gutekan mètropolitan Jabodètabèk.

Dèpok jenggarnya – 200,29 km2. Ini kota penjogrognyah barang 1.738.570 orang di taun 2010. Dia punya kerangsekan – 8.746 orang/km2. Kabèhan Uniwersitèt Indonésia punya bagèan, kecuali Kedoktoran ama Kedoktoran Gigi, pernanyah di Kota Dèpok.

## Ruju'an
Dètslan

**Dètslan** (hurup Arab Gundul: ديتسلند; Dèt: *Deutschland*) atawa **Negeri Dèt** (hurup Arab Gundul: نݢرى ديت) atawa mashur juga' **Jèrman** (hurup Arab Gundul: جرمن) atawa resminya **Kiblik** **Pèderal Dètslan** (hurup Arab Gundul: کبليک فيدرال ديتسلند; Dèt: *Bundesrepublik Deutschland*) entu negara nyang ada di Èropa Tenga. Ni negara punya nama jengkep kadang disingket jadi **KPD** (atawa singketan Dètnya **BRD**). Adapun dia punya hopstad atawa sintrem entu Berlèn.

Di blèlirnya Dètslan ada Laot Lor ama Baltik, serènta Kerajaan Dènemarken. Adapun di blètannya ada negara Polen ama Kiblik Cèk. Sebagé lagi, di bekidulnya ada Ostenrèk ama Switserlan. Sementara entu, di bekulonnya ada Prasman, Leksembereh, Bèlgi, ama Welanda. Luas wilayah antèronya Dètslan entu 357.021 km2 (atawa surup ama 137.847 mil persegi). Sebagèan besar Dètslan punya wilaya ada punya musim anget ama musim salju. Selamanya bulan Maret 2021, Dètslan gableg penduduk 83,1 juta orang, nyang mengrupa'in negara paling gedé kedua di Èropa abisnya Ruslan. Dètslan juga' salah atu negara nyang paling populèr bakal orang hijrah, selaènnya Amrik Serèkat.

Orang Dètslan digero'nya **Orang Dèt** (hurup Arab Gundul: اورڠ ديت). 

## Ruju'an
Dédal

**Dédal** (hurup Arab Gundul: ديدل) atawa **cincin ngejait** (hurup Arab Gundul: چنچين ڠجاهيت) entu kap kecil nyang bolong-bolong kanggo bakal ngalingin jari biar kaga' ketusuk atawa kecucruk jarum pas ngejait.

## Ruju'an
Délawara

**Délawara** (hurup Arab Gundul: ديلاوارة; Inggris: *Delaware* /ˈdɛləwɛər/) atawa **Dalawara** (hurup Arab Gundul: دلاوارة) ièlah atu negeri di Amrik Serèkat. Kot-kotan, ni negeri digeronya "Negeri Pertama" bahna ni negeri dulunya negeri jajahan pertama nyang nerima wèt dasar baru tahon 1787. Dia punya ibu negeri namanya Dower èn kota paling gedénya Wilmington. Ni negeri – negeri paling kecil nomer dua di Amrik Serèkat.

Nyang mantèk Délawara pertama entu orang Welanda. Entakonoh, orang Swèd cedèk itu tana di tenga-tenga tahon 1600-an.

## Ruju'an
Dus-dusan (bola tendang)

**Dus-dusan** (hurup Arab Gundul: دوس٢ن; Inggris: *penalty shoot-out*) atawa **tos-tosan** (hurup Arab Gundul: توس٢ن) dalem gerak badan bola tendang entu atu cara bakal nyabitin sapa nyang menang kalo itu tim dua pada seri baé golnya.

Kalo abisnya 90 menit masing juga' seri, biasanya tim pada diadu lagi tambahan waktu 30 menit dalem dua babak. Kalo masing juga' seri, baru dah tu pada dus-dusan. Biasanya, saban tim dapet jatah tendangan 12-pas lima kali, èn nyang paling banyak ngejebolin dia nyang menang. Poko'nya kalo masing juga' seri abisnya ni nendang tendangan 12-pas, saban tim dapet lagi barang atu-atu tendangan 12-pas entuk ada atu nyang menang.

Galibnya mah, dus-dusan ada dipaké kapan di tanding-tanding bèker doang, bukan di tanding-tanding liga. Kalo kaga' nyang menang di tanding liga, itu tim dua-duanya tetep sorang 1 ponten. Nah kalo di tanding bèker pan orang mah butuh ada nyang menang atu biji, mangkanya kudu'ada dah tu sabitan sapa nyang menang, salah atunya liwat ni dus-dusan.

Lah, gènèngan mah banyak tanding pinal bèker nyang menangnya liwat dus-dusan, kaya' Bèker Dunia 2006 punya pinal, Liga Kampiun UEFA 2005 punya pinal, ama Bèker Dunia 1994 punya pinal.

## Ruju'an
Désa di Indonésia

Di Indonésia, **désa** atawa kerurahan entu pembelèkan trap keempat èn pembelèkan bestir paling kecil di bawahnya kecamatan, kabupatèn/kota, èn propinsi. Ini pembelèkan ada dua macem; ada nyang digero désa (kampungan), ada nyang digero kerurahan (kota-kota). Berales Kementrian Dalem Negeri punya laporan tahon 2019, ada 8.488 kerurahan èn 74,953 désa di Indonésia. Kabupatèn Acéh Lor gableg jumblah désa paling ngebadeg (852 désa) di antéro mana-mana kabupatèn di Indonésia, diintilin ama Kabupatèn Pidi (730 désa) èn Kabupatèn Bireuen (609 désa). Adapun nyang paling seemprit entu Kabupatèn Prabumulih nyang cuman 12 désa. Kalo dirèken kabèhannya mah, ada 16 kabupatèn nyang paling ngebadeg désanya, nya'entu: Acéh Lor (852), Pidi (730), Bireuen (609), Acéh Gedé (604), Tolikara (541), Acéh Wètan (513), Yahukimo (510), Purwareja (469), Lamongan (462), Nias Kidul (459), Kebumèn (449), Garut (421), Bojanegara (419), Bogor (416), Cerbon (412), ama Pati (401)—nyang sembabad ama 1/3 deri Indonésia punya désa. Ni lima di antaranya ada di Acéh, dua di Tana Tinggi Papua, tiga di Jawa Tenga, dua di Jawa Wètan, èn atu di Sumatra Lor. Palsabet jumblah désa di kabupatèn di Indonésia entu 234 désa.
Désèmber

**Désèmber** (hurup Arab Gundul: دسمبر) atawa **Capjigwé** (hurup Arab Gundul: چفجيݢوى) entu bulan nyang kedua belas atawa sering dianggep sebagé "bulan paling bontot" di almenak Masèhi-Julian èn Grégorian. Ni bulan ada punya 31 ari. Sama baé kaya' bulan-bulan sebelonnya, aslinya, ni bulan punya nama *December* 'kesepulu' ada dateng deri angka basa Latèn *decem* 'sepulu', sebab bulan pertamanya pas jaman Romèn kuna entu bulan Maret.

Biasanya di masarakat, minggu-minggu paling akir di ni bulan digeronya "buntut tahon", sebab èmang udah mao ganti tahon. Orang pada dapet préi bakal jalan-jalan atawa ni'matin préi ama dia punya kulawarga pada. Adapun orang-orang Serani ada ngeraya'in dia pada punya ari raya, nama Natal. Pas tanggal 31 Désèmbernya, pas malemnya, entu biasanya ada keriaan bakal nunggin datengnya pergantian tahon.

## Ruju'an
Dènemarken

**Dènemarken** (hurup Arab Gundul: دينمركن; Dèn: *Danmark*; Perower: *Danmark*; Grunlan: *Danmarki*) atawa resminya **Kerajaan Dènemarken** (hurup Arab Gundul: كراجأن دينمركن; Dèn: *Kongeriget Danmark*; Perower: *Kongsríki Danmarkar*; Grunlan: *Kunngeqarfik Danmarki*) entu ada atu negara bangsa Norden di Èropa Lor. Ni – negara nyang paling beludik deri antèronya negara-negara Skandinawi, beludiknya Norwèhen èn belah kidul-kulonnya Swèden (nyang dijuntrungin paké jembatan). Dia ada punya wates ama Dètslan di belah kidulnya, Laot Lor di blèlirnya, èn Laot Baltik di blètannya. Dènemarken entu negara bekembang dengen kesejahteraan nyang gedé. Selamanya tahon 2006 èn 2007, ni negara ada ditilik èn dikasi gelar "negara paling gumbira seantèro dunia" berales pakem kesèhatan, kesejahteraan, ama didikan.

Dènemarken punya ibu negeri namanya Kopenhagen, di pulo Sélan. Dènemarken entu negara kerajaan konstitusionil (artinya kepala negaranya entu raja nyang ada punya cuman sedikit kuasa) dengen atu orang ratu, nama Margarèta II (*Margarethe II*) deri Dènemarken. Dènemarken entu juga' negara parlemèntèr, artinya orang pada ngebenum parlemèn bakal ngeja beslit bakal dia pada, èn ada punya guwernemèn kera'yatan nyang dipimpin ama wajiralam kepili.

Letak géograpisnya, Dènemarken mah ada di daratan Èropa blèlir, di mana orang-orang Dènen pada tinggal. Adapun secara pulitiknya, Kerajaan Dènemarken juga menglingkup Pulo Perower di Laotan Atlantik, èn Grunlan di Amrik Lor. Ni tiga bagèan deri negara juga' ada punya dia punya basa ama budayanya sendèwèk-sendèwèk.

Adapun orang Dènemarken digero'nya **orang Dèn** (hurup Arab Gundul: اورڠ دين) atawa **orang Dènen** (hurup Arab Gundul: اورڠ دينن).

## Ruju'an
Emily Blunt

**Emily Olivia Laura Blunt** (lair 23 Pebruari 1983) ya'entu tukang lakon wadon Britani nyang dapat bejibun penghargéan kaya Penghargéan Golden Globe èn Penghargéan SAG
Enhypen

**Enhypen** (urup Hangel: 엔하이픈; tuker urup: énhaipen; urup Katagana Nipong: エンハイフン; tuker urup: énhaifun; urup Arab Gundul: إنهايفن) entu paguyuban gending lanang deri Koréa Kidul nyang dikeja ama Belift Lab (gabungan Hybe Corporation èn CJ E&M) liwat acara penyarian gending nyang judulnya I-Land di Mnet taon 2020. Enhypen *debut* tanggal 30 Nopèmber 2020 dengen album Border: Day One èn gending nyang judulnya "Given-Taken".

## Ruju'an
Empyak

**Empyak** (hurup Arab Gundul: امفيق) entu atu ruangan atawa seomplok ruangan nyang diènclèkin ke ruma atawa gedong semisal abisnya pembangunan utamanya udah rampung. Ngènclèkin empyak ke atu gedong entu proyèk pemugeran nyang bekèn bakal nambahin jenggarnya tu gedong. Empyak bisa diènclèkin di belakang, di kèpètan, atawa depannya tu gedong atawa bisa diènclèk di atas atawa bawanya (malang) sebagé perdiping anyar.

## Ruju'an
Entuk

**Entuk** (hurup Arab Gundul: انتوق; Inggris: *spring water*; Indonésia: *mata air*) ièlah atu kewontenan alami di mana aèr tana pada mili moncor deri lapisan pembawa aèr (*akuifer*) ngara ke muka tana nyang jadi sumber aèr bersi kanggo bakal manusia punya kebutuan. Entuk entu bagèan deri kalangan aèr (*hidrosfer*).

Sumber aèr nyang dasarannya deri entu entuk ièlah aèr nyang udah kena diminum bahna udah kena pembersian secara alami (*self-purification*). Selaèn entu, entuk sokanan dimunapaatin ama macem-macem matskepé nyang begantung ama aèr bakal ngentukin pasokan aèr nyang kena dipaké.

## Ruju'an
Emas kodok

**Emas kodok** (hurup Arab Gundul: امس کودوق) atawa **mas kodok** (hurup Arab Gundul: مس کودوق) entu atu unsur kimia dalem jadwal unsur nyang gableg lambang **Pt** ama nomer atum 78. Ni logem peralian puti abu-abu bentukannya padet, empuk, stèrek, kaga' begedi pisan, èn bearga.

## Ruju'an
Fauzi Bowo

**Dr.-Ing. H. Fauzi Bowo** (hurup Arab Gundul: فوزى باوا, lahir 10 April 1948) atawa bekèn dengen sebutan **Bang Foke** (hurup Arap gundul: بڠ فوک) entu Gubernur Jakarta sedari 7 Oktober 2007 ampé 7 Oktober 2012. Dia entu kepilih di Pemilu taon 2007. Pasanganny pas itu entu Prijanto. Ini orang ngalahin pasangan Adang Daradjatun ama Dani Anwar, nyang entu waktu didukung cuma ama satu parté aja. Sebelonnya jadi gubernur, Fauzi Bowo entu wakil gubernurnye Sutiyoso. Abis dia punya masa jabatannya kelar, digantiin dah tu ama Joko Widodo nyang kepilih di Pemilu taon 2012.

## Sènggètan luar
* Profil di www.bangfauzi.com 
* Profil di TokohIndonesia.com
* Kliping Pilkada DKI Jakarta 2007
* Fauzi Bowo dan Sri Hartati
* Profil di Kongres Citynet Yokohama Jepang 2009
Federico Fellini

**Federico Fellini** (berojol di Rimini, 20 Januari 1920; wapat di Roma, 31 Oktober 1993) entu atu dalang pèlem èn juragan pèlem deri Itali. Fellini punya pèlem nggabregin ingetan, mimpi, ama lamunan.
Fernando Alonso

**Fernando Alonso Díaz** (huru[ Arab Gundul: فرناندو الونسو دياس, lahir 29 Juli 1981 di Obiédo, Asturi, Spanyol) ièlah sorang tukang balap mobil Formula 1 asli Spanyol. 

Fernando Alonso ngawalin debutnya di GP Ostrali tahon 2001 ama tim Minardi. Taon 2002, dia pindah ke tim Renault F1 sebagé tukang balap tès. Musim 2003, dia diangkat jadi tukang balap utama tim Renault, pasangannya ama Jarno Trulli. Taon 2005 ama 2006, dia jadi juara dunia ama tu tim asal Prasman. Taon 2007 dia mèrad dah tu ke tim McLaren. Cuman setaon doang di McLaren, dia balik lagi ke tim Renault F1 selamanya musim 2008–2009. Di akir 2009, Fernando Alonso mèrad lagi, cuman ni kali ke tim Itali, Scuderia Ferrari.

## Ruju'an

## Sènggètan luar

*Situs resmi
Firman Muntaco (sastrawan)

**Firman Muntaco** (hurup Arab Gundul: فرمان منتقى) (5 Méi 1935 – 10 Januari 1993) entu atu jègernya sastrawan Betawi. Dalem jalan indengnya jadi sastrawan, Bang Pirman, anak Betawi, udah ngeja cerpèn-cerpèn Betawi nyang jumblahnya ada sampé 5.000-an. Bagèn kata dia punya gawéan ada rèbuan, kaga' semua gawéannya bisa kita rasain jenggar-jenggar wayah gini, bahna nyang kober keselametan ama Pusat Dokumèntasi Sastra HB Jassin cuman 499 cerpèn.

## Ruju'an
Five Guys

**Five Guys Enterprises, LLC** (dikenal juga sebagé **Five Guys**) ya'entu makanan tinggal madang Amrik nyang nyajiin berger, hodog, èn artapel gorèng. Dia punya hopkantor ada di Lorten, Wirginia, Amrik Serèkat.

## Ruju'an
Fatal Frame II: Crimson Butterfly

**Fatal Frame II: Crimson Butterfly** (urup Arab Gundul: فاتل فريم ٢: کريمسن باترفلاي), nyang dikenalin di Èropa jadi **Project Zero II: Crimson Butterfly** (urup Arab Gundul: فروجيق جيرو ٢: کريمسن باترفلاي) en dikenalin di Nipong jadi ***Zero ~Akai Chō~*** (urup Kanji: 零 〜紅い蝶〜; maksudnya: "Zero ~Crimson Butterfly~"; urup Arab Gundul: جيرو اکاي چو) entu gim tontonan sétan deri negeri Nipong dengen janrah betahan idup taon 2003. Enni dikembangin èn dilangsir ama Tecmo. Enni entu bikinan nyang kedua *Fatal Frame*, èn seujeg-ujeg uda diakuin jadi atu gim tontonan nyang paling serem nyang pernah dikeja.

## Ruju'an
FC Barcelona

***Futbol Club Barcelona*** atawa **FC Barcelona** atawa sering disingket **Barcelona** (hurup Arab Gundul: برشلونة) atawa **Barça** (hurup Arap Gundul: برشة) nya'entu atu kleb bola tendang nyang ada di Barsélona, Kataloni, Spanyol, nyang ikut tanding di liga paling atas La Liga. Dia punya stadion kandang namanya – Camp Nou. Dia punya semboyan entu "***Més que un club***" nyang artinya "Lebi deri sekedar kleb". 

## Ruju'an
Gabon

**Gabon** (hurup Arab Gundul: ݢابون; Prasman: *Gabon*) atawa resminya **Kiblik Gabon** (hurup Arab Gundul: کبليک ݢابون; Prasman: *République Gabonaise*) entu negara nyang letaknya di Aprika Tenga. Ni negara ada di garis katulistiwa èn watesan ama Ginéa Katulistiwa, Kamérun, ama Kiblik Kongo. Ni negara punya hopstad Librewil. Ni negara jenggarnya 267.667 km2 (103.347 mi2). Di sono, ada barang 2.341.179 orang nyang tinggal di mari. Adapun dia punya basa resmi entu basa Prancis.

## Ruju'an